มิสยูนิเวิร์สไทยแลนด์

มิสยูนิเวิร์สไทยแลนด์ () เป็นการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2543 โดยใช้ชื่อว่า มิสไทยแลนด์ยูนิเวิร์ส และมีพลากร สมสุวรรณ เป็นผู้จัดการกองประกวด โดยดำเนินการจัดประกวดในนามสถานีโทรทัศน์สีกองทัพบกช่อง 7 ‪โดยมีสุรางค์ เปรมปรีดิ์ เป็นผู้อำนวยการประกวดและประธานองค์กร เพื่อคัดเลือกตัวแทนของประเทศไทยเข้าประกวดนางงามจักรวาล (Miss Universe) 

ตั้งแต่ปี พ.ศ. 2555 จนถึง พ.ศ. 2561 ได้มีการดำเนินการจัดประกวดนางงามขึ้นในนามชื่อมิสยูนิเวิร์สไทยแลนด์ โดยมีสุรางค์ เปรมปรีดิ์ เป็นผู้อำนวยการประกวดและประธานองค์กรเช่นเดิม ดร.ประณม ถาวรเวช รับหน้าที่เป็นรองผู้อำนวยการประกวด ส่วนตำแหน่งผู้จัดการกองประกวดคือชิชญาสุ์ กรรณสูต เป็นหลานสาวของสุรางค์ เปรมปรีดิ์

ในปี พ.ศ. 2562 บริษัท ทีพีเอ็น 2018 จำกัด ได้รับความไว้วางใจจากองค์กรนางงามจักรวาล ให้เป็นผู้ถือสิทธิ์การจัดประกวดมิสยูนิเวิร์สไทยแลนด์ แทนสุรางค์ เปรมปรีดิ์ เป็นระยะเวลา 5 ปี

ประวัติ 

องค์การนางงามจักรวาล (Miss Universe Organization) มอบสิทธิในการจัดหาผู้แทนประเทศไทย เพื่อเข้าประกวดนางงามจักรวาล แก่ชาติเชื้อ กรรณสูต เป็นคนแรก ตั้งแต่ปี พ.ศ. 2527 โดยขณะนั้น คุณชาติเชื้อมีทั้งสถานะของ กรรมการผู้จัดการบริษัท กรุงเทพโทรทัศน์และวิทยุ จำกัด ผู้ดำเนินกิจการสถานีโทรทัศน์สีกองทัพบกช่อง 7 และนายกสมาคมนักเรียนเก่าวชิราวุธวิทยาลัย ในพระบรมราชูปถัมภ์ ที่เป็นผู้ถือสิทธิในชื่อการประกวดนางสาวไทย เขาจึงนำทั้งสององค์กร มาร่วมกันจัดการประกวดนางสาวไทย เพื่อส่งผู้ชนะเลิศเป็นผู้แทนประเทศไทย เข้าประกวดนางงามจักรวาลดังกล่าว จนกระทั่งคุณชาติเชื้อเสียชีวิตลง องค์การนางงามจักรวาลจึงสนับสนุนให้ สุรางค์ เปรมปรีดิ์ ผู้เป็นน้องสาวของชาติเชื้อ เป็นผู้ได้รับสิทธิดังกล่าวต่อไป

การเปลี่ยนแปลง 
เมื่อปี พ.ศ. 2543 สมาคมนักเรียนเก่าวชิราวุธวิทยาลัย นำชื่อการประกวดนางสาวไทย ไปจัดร่วมกับสถานีโทรทัศน์ไอทีวี ก่อนที่หลังจากปี พ.ศ. 2551 จะย้ายไปจัดร่วมกับบริษัท อสมท จำกัด (มหาชน) โดยสถานีโทรทัศน์โมเดิร์นไนน์ จนถึงปี พ.ศ. 2559 นางสาวไทยถึงกลับมาจัดการประกวดที่ สถานีโทรทัศน์สีกองทัพบกช่อง 7 เช่นเดิม ด้วยกรณีดังกล่าว ช่อง 7 สี จึงก่อตั้งการประกวดในชื่อใหม่ว่ามิสไทยแลนด์ยูนิเวิร์ส ต่อมาองค์การนางงามจักรวาล มีมติให้ผู้ถือลิขสิทธิ์ในประเทศต่าง ๆ ทั่วโลก กำหนดชื่อการประกวด และชื่อตำแหน่งนางงามของแต่ละประเทศ โดยใช้คำว่ามิสยูนิเวิร์ส และตามด้วยชื่อประเทศนั้น ๆ เป็นผลให้สุรางค์ประกาศเปลี่ยนชื่อการประกวดเป็น มิสยูนิเวิร์สไทยแลนด์ ในการแถลงข่าวการจัดประกวดในครั้งที่ 13 เมื่อวันที่ 19 มีนาคม พ.ศ. 2555 พร้อมทั้งเปลี่ยนผู้ดำเนินการถ่ายทอดโทรทัศน์ จากช่อง 7 สีไปเป็นสถานีวิทยุโทรทัศน์กองทัพบกช่อง 5 เนื่องจาก บจก.กรุงเทพโทรทัศน์และวิทยุ มีคำสั่งให้สุรางค์พ้นจากทุกตำแหน่ง ตั้งแต่วันที่ 1 มกราคม ปีถัดมา

ต่อมา บริษัท จันทร์ 25 จำกัด ผู้จัดการประกวด เปลี่ยนผู้ดำเนินการถ่ายทอดโทรทัศน์อีกครั้งจาก ททบ.5 ไปเป็นสถานีวิทยุโทรทัศน์ไทยทีวีสีช่อง 3 ตั้งแต่การประกวดในปี พ.ศ. 2557 เป็นต้นไป เนื่องจาก ททบ.5 ต้องปรับปรุงเนื้อหารายการ เป็นบริการสาธารณะเพื่อความมั่นคง ตามที่ กสทช. กำหนด จึงไม่สามารถเผยแพร่การประกวด ซึ่งถือเป็นรายการประเภทบันเทิงต่อไปได้ ประกอบกับทางบริษัท จันทร์ 25 จำกัด ร่วมผลิตละครกับทางบริษัท บีอีซี-เทโร เอ็นเตอร์เทนเม้นท์ จำกัด (มหาชน) และออกอากาศทางไทยทีวีสีช่อง 3 จึงมีความสัมพันธ์อันดีอยู่แล้ว เป็นสองเหตุผลสำคัญ ที่ดำเนินการเปลี่ยนแปลงดังกล่าว

ภายหลังในปี พ.ศ. 2562 บริษัท ทีพีเอ็น 2018 จำกัด โดยสมชาย ชีวสุทธานนท์, ปิยาภรณ์ แสนโกศิก และณรงค์ เลิศกิตศิริ ได้รับความไว้วางใจจากองค์กรนางงามจักรวาล ให้เป็นผู้ถือลิขสิทธิ์มิสยูนิเวิร์สไทยแลนด์แทนสุรางค์เป็นระยะเวลา 5 ปี ทำให้มีการเปลี่ยนผู้ดำเนินการถ่ายทอดโทรทัศน์อีกครั้งเป็น พีพีทีวี เอชดี ช่อง 36 ที่เคยได้สิทธิ์ถ่ายทอดสดนางงามจักรวาล 2018 ที่ทีพีเอ็นได้รับสิทธิ์จัดการประกวดมาก่อนหน้านี้ ทั้งนี้ ตั้งแต่ปี พ.ศ. 2563 ทีพีเอ็น 2018 ได้มีการเปลี่ยนชื่อบริษัทใหม่เป็น บริษัท ทีพีเอ็น โกลบอล จำกัด

หลังจาก บมจ.เจเคเอ็น โกลบอล กรุ๊ป เข้าซื้อกิจการทั้งหมดขององค์กรนางงามจักรวาลจากเอนเดฟเวอร์ไปเมื่อวันที่ 25 ตุลาคม พ.ศ. 2565 จักรพงษ์ จักราจุฑาธิบดิ์ ประธานเจ้าหน้าที่บริหารและกรรมการผู้จัดการใหญ่ของเจเคเอ็นในฐานะเจ้าขององค์กรนางงามจักรวาล กล่าวว่าจะยังไม่มีการเปลี่ยนแปลงผู้ถือลิขสิทธิ์มิสยูนิเวิร์สไทยแลนด์ อีกทั้งกล่าวว่าองค์กรฯ และทีพีเอ็น โกลบอล จะยังคงทำงานร่วมกันต่อไป

เพลงประจำการประกวด 
ในการประกวดนางสาวไทย (ยุคช่อง 7 สีร่วมกับสมาคมนักเรียนเก่าวชิราวุธวิทยาลัยฯ) มีการใช้เพลง เดือนในหมู่ดาว (ชื่ออื่น: เธอ, ยอดพธู) ซึ่งขับร้องโดยเต๋อ - เรวัต พุทธินันทน์ เริ่มใช้ครั้งแรกในการประกวดเมื่อปี พ.ศ. 2527 (ต่อมาจัดทำดนตรีและขับร้องใหม่ ใช้ครั้งแรกในการประกวดเมื่อปี พ.ศ. 2535) เป็นเพลงประจำการประกวด

ต่อมาในยุคมิสไทยแลนด์ยูนิเวิร์ส ก็เปลี่ยนมาใช้เพลงหนึ่งในร้อย ขับร้องโดยเบิร์ด - ธงไชย แมคอินไตย์ จากนั้นในยุคมิสยูนิเวิร์สไทยแลนด์ สุรางค์นำเพลงเดือนในหมู่ดาว ซึ่งเป็นลิขสิทธิ์ส่วนบุคคลของตน มาให้เบิร์ดขับร้องใหม่ เพื่อใช้กับการประกวดในปัจจุบัน

ในปี พ.ศ. 2560 มีการจัดทำเพลง "สู่จักรวาล" เป็นเพลงประจำการประกวดเพลงที่ 3 ซึ่งขับร้องโดย เวลล์ - ดิษย์กรณ์ ดิษยนันทน์ (มิสเตอร์ดี) ส่วน "เดือนในหมู่ดาว" และ "หนึ่งในร้อย" ก็ยังมีการใช้ในเวทีการประกวดเช่นเดิม

ในปี พ.ศ. 2562 หลังจากเปลี่ยนผู้ถือลิขสิทธิ์เป็นทีพีเอ็น จึงได้จัดทำเพลง หนึ่งเดียวในใจ (You're the one) ขึ้นมาเป็นเพลงประจำการประกวดเพลงใหม่ ขับร้องโดย อภิวัฒน์ พงษ์วาท (หนึ่ง อีทีซี) และได้เผยแพร่ครั้งแรกในงานแถลงข่าวเปิดตัวผู้เข้าร่วมประกวดมิสยูนิเวิร์สไทยแลนด์ 2019 ในวันที่ 12 มิถุนายน ณ เซ็นทรัล เอ็มบาสซี

ในปี พ.ศ. 2563 ทีพีเอ็นได้จัดทำเพลง จักรวาลคือเธอ (You are the Universe) ขึ้นมาเป็นเพลงประจำการประกวดเพลงใหม่ ขับร้องโดย ธนิดา ธรรมวิมล (ดา เอ็นโดรฟิน) และได้เผยแพร่ครั้งแรกในการประกวดรอบออดิชันรอบแรกของมิสยูนิเวิร์สไทยแลนด์ 2020 ในวันที่ 8 กันยายน ณ อินเด็กซ์ ครีเอทีฟ วิลเลจ

พิธีกรหลัก 

 สัญญา คุณากร (2000 - 2011 , 2018)
 บุษกร วงศ์พัวพันธ์ (2000)
 ลินดา ครอส (2000)
 ศศิกานต์ อภิชาตวรศิลป์ (2001 - 2002)
 ไดอาน่า จงจินตนาการ (2001)
 อภิสมัย ศรีรังสรรค์ (2002 - 2003)
 ศศินา วิมุตตานนท์ (2003 - 2004 , 2006)
 วรนุช ภิรมย์ภักดี (2005)
 สุฐิตา ปัญญายงค์ (2005)
 อารยา เอ ฮาร์เก็ต (2006)
 ณัฐวุฒิ สกิดใจ (2007 , 2009)
 วรัทยา นิลคูหา (2007)
 อัมภิกา ชวนปรีชา (2007)
 ศรุดา สุทธิเจริญ (2008)
 อุษณีย์ วัฒฐานะ (2008)
 เอมี่ กลิ่นประทุม (2009)
 กรรณาภรณ์ พวงทอง (2010)
 สิริลภัส กองตระการ (2011)
 วรรษพร วัฒนากุล (2011)
 กนิษฐ์ สารสิน (2012 - 2013)
 อาลิซาเบธ แซ๊ดเลอร์ ลีนานุไชย (2012 - 2018)
 วิลลี่ แมคอินทอช (2014)
 ภูมิภาฑิต นิตยารส (2015 - 2017)
 ริสา หงษ์หิรัญ (2020)
 ปิยะวัฒน์ เข็มเพชร (2019 - ปัจจุบัน)

ช่องโทรทัศน์ 

 ช่อง 7 (2543 - 2554)
 ช่อง 5 (2555 - 2556)
 ช่อง 3 (2557 - 2561)
 พีพีทีวี (2562 - ปัจจุบัน)

รายชื่อผู้ดำรงตำแหน่ง

ทำเนียบมิสยูนิเวิร์สไทยแลนด์

ตัวแทนในการประกวดระดับนานาชาติ 
สัญลักษณ์สี

มิสยูนิเวิร์ส

มิสอินเตอร์คอนติเนนตัล

มิสแพลนเน็ตอินเตอร์เนชันแนล

มิสเฟสออฟฮันนี

ผลงานการประกวดระดับนานาชาติในอดีต 
สัญลักษณ์สี

มิสเอิร์ธ

มิสอาเซียนเฟรนด์ชิพ

มิสซูเปอร์ทาเลนต์ออฟเดอะเวิลด์

มิสอินเตอร์เนชันแนล

มิสทัวริซึมอินเตอร์เนชันแนล

มิสทัวริซึมควีนอินเตอร์เนชันแนล

มิสทัวริซึมควีนออฟเดอะเยียร์อินเตอร์เนชันแนล

มิสทัวริซึมเมโทรโพลิตันอินเตอร์เนชันแนล

มิสเอเชียแปซิฟิก

มิสทัวร์ลิซึมเวิลด์

ดูเพิ่ม 
 รางวัลพิเศษมิสยูนิเวิร์สไทยแลนด์
 มิสเอิร์ธไทยแลนด์
 รายชื่อตัวแทนประเทศไทยในงานประกวดความงามนานาชาติ

อ้างอิง

แหล่งข้อมูลอื่น 
 

มิสยูนิเวิร์สไทยแลนด์
การประกวดนางงามในประเทศไทย
นางงามจักรวาล